مالزی

مالزی اتا آسیایی کشور هسته که آسیایِ جنوب شرقی دَره. مالزی ِنیشتنگا (=پایتخت) نوم کوالالامپور هسته ولی دولتی سازمان‌ها و وزارت‌خِنه‌ئون پوتراجایا (اداری نیشتنگا) دله دَرنه. مالزی اتا مشترک‌المنافع کشور هسته. این فدراسیون سیزّه‌تا ایالت دانّه.

«مالزی» نوم زمونی انتخاب بیّه که اتا فدراسیون مالایا، سنگاپور، صباح و ساراواک جه بساته بیّه که ۱۴ ایالت داشته. سال ۱۹۶۵ سنگاپور مالزی جه سِوا بیه و اتا مستقل کشور بگردسته.

مالزی دِتا جوغرافیایی ناحیه دانّه که چین جنوبی دریا وشون ره سِوا کانده. اصلی سرزمین تایلند جه سامون دانّه و اتا جاده جه سنگاپور ره وصل وانه و غربی مناطق هسته ولی مالزی ِشرق بورنئویِ جزیره دله دره و اندونزی جه هم‌سامون هسته.

 مردمون 
مالزی دله سه نژاد مالایی (۶۰٪)، چینی (۲۷٪) و هندی (۱۲٪) درنه و ۱٪ باقی ِنژادون جه هستنه. با اینکه مالزی دله خله اقوام و ادیان دَرنه ولی خله کم وشون میون جنگ و درگیری وانه و اتا آروم ِکشور هسته.

اسلام این کشور ِرسمی دین هسته و شاه این دین ِپه‌روو هسته. این کشور دله دین ِآزادی قانون دله تضمین بیّه ولی عملاً بعضی گادِر این مسئله ره عمل نَکانّه و مسلمون‌ها بعضی مسائل سَره شه احکام ره جا اینگِنّه.

۶۰٪ مردمون مالزی دله اسلام په‌روو هستنه General Report of the Population and Housing Census 2000. Putrajaya: Department of Statistics, Malaysia. 2005. صفحات 60–64. ISBN 9839044265. که اکثراً اهل تسنن هستنه و شافعی مذهب ره دارنه.Michael G. Peletz (2002). Islamic modern: religious courts and cultural politics in Malaysia. pp.84–85

این کشور دله هشت-دَه تا زوون جه گپ بَزه وانه ولی مالایی و برونئیایی و اسلیانی ویشته گنش‌کر دارنه. انگلیسی هم هَنتا مالزی دله مرسوم هسته و رسمی زوونون جه هسته.

مالزی ِایالات دِ دسته غربی و شرقی جه رَسِد وانّه. جمعیت انبسی غربی مناطق دله خله ویشته هسته. اتی که ساراواک که گت‌ترین ایالت هسته، کم‌ترین انبسی ره دارنه. مالایی جزیره‌مونا (غربی منطقه) جمعیت سال 2010 میلادی 20 میلیون نفر بی‌یه ولی همین سال شرقی قسمت دله 7 میلیون آدم دَینه. Quek، Kim. "Demographic implosion in Sabah? Really?". Malaysiakini. هارشی‌یه 21 June 2010.

 سیاست 
مالزی دله چندین ایالت درنه که هرکمین شه وسّه اتا سلطون دارنه که نسل-به-نسل وشون خاندان حکومت کنّه. این شاهون زمونی که بریتانیا مالزی ره مستعمره داشته جه بموندستنه و زمونی که مالزی مستقل کشور بیّه، وشون قانون بی‌یشتنه که هر سلطونی شه ایالت ره دگاردنه و هر پنج سال مالزی ِکلّی سلطنت هم گردشی وشون نوبت بوو ولی سلطون دکّل قدرت و اختیاراتی ندارنه و کشور مِیلِس جه اداره وونه.

 تقسیمات 
مالزی ۱۳ ایالت دانه و هر ایالت دله اتا «شاه» حکومت کانده.

 منابع 


رج:مشروطه سلطنت
رج:مشترک‌المنافع کشورون
رج:اسلامی کشورون
رج:انگلیسی‌زوون کشورون
رج:جی پونزه
رج:بریتانیا قدیمی مستعمرات
رج:آسئان

رج:آسیایی کشورون
رج:مالایی‌زوون کشورون